The Smiths. The Smiths Manchesterlik ingliz rok guruhi edi. Ular 1982-yilda tashkil topgan va 1987-yilda ajralishgan. Ular to‘rtta studiyaviy albom chiqarganlar. Guruh Morrissey (vokal), Johnny Marr (gitara), Andy Rourke (bas) va Mike Joyce (baraban) dan iborat edi. Tanqidchilar ularni 1980-yillardagi Britaniya musiqa sahnasidan chiqqan eng muhim rok guruhi deb atashgan. "Q" jurnali yozuvchisi Simon Goddardning yozishicha, The Smiths 1980-yillarning eng muhim guruhi, "o‘n yillikning eng katta ta'sirga ega Britaniya gitara guruhi" va Britaniya musiqa sahnasida muvaffaqiyatga erishgan dastlabki musiqiy guruh edi. Guruh Morrissey va Marrning qo‘shiq yozish hamkorligi ustida qurilgan edi. Ular Rough Trade Records leybli bilan shartnoma imzoladilar. Shu bilan birga, ular to‘rtta studiya albomini chiqardilar: "The Smiths" (1984), "Meat Is Murder" (1985), "The Queen Is Dead" (1986) va "Strangeways", "Here We Come" (1987). Shuningdek, ular bir nechta kompilyatsiyalarni va o‘zlarining hech bir studiyaviy albomlarida chiqarilmagan ko‘plab singllarni chiqardilar. The Smithsning bir nechta singllari Buyuk Britaniyaning eng yaxshi yigirmataligiga kirgan. Ularning to‘rttala albomi ham Buyuk Britaniyaning eng yaxshi beshligiga kirdi, jumladan, biri chartlarda birinchi o‘rinni egalladi. Ular katta muxlislar e’tiborini qozonishdi. Guruh hali birgalik paytlarida Buyuk Britaniyadan tashqarida ham cheklangan tijoriy muvaffaqiyatiga ham erishishadi. Guruh 1987-yilda tarqalib ketdi va shundan beri qayta birlashish haqidagi ko'plab takliflarni rad etib kelishmoqda. Ularyaratgan musiqa asosan gitara, bas va baraban tovushiga qaratilgan. Ular 1960-yillarning rok va post-pankini birlashtiradi. Bu 1980-yillarning boshlarida mashhur bo‘lgan sintezatorga asoslangan zamonaviy raqs popidan juda farq qilardi. Marrning Rickenbackerda chalayotgan gitarasida 1960-yillardagi The Byrds guruhidagi Rojer Makginn ta’siri bor edi. Bu The Stone Roses va Oasis kabi Manchesterning keyingi guruhlariga ham ta’sir ko‘rsatdi. Morrissining lirikasida oddiy odamlarning hayoti haqidagi hikoyalar yumor hissi bilan birlashtirilgan.